Nog ‘n boodskap van hoop – Toortsie, Kameel en Bokbaaivygie se blog
Nog ‘n boodskap van hoop
September 18, 2016 September 19, 2016 ~ Toortsie
So gee God toe twee dae ná mekaar vir my boodskappe van hoop. Direkte boodskappe wat ek net nie mag ignoreer nie. Die eerste een het ek verlede Sondag geplaas, en hier volg die tweede een. Dis nie dat ek dit loop soek het nie, God het dit vir my in my skoot gegee.
Jes 61: “Die Gees van die Here my God het oor my gekom; die Here het my gesalf om ‘n blye boodskap te bring aan die mense in nood;
Hy het my gestuur om dié wat moedeloos is, op te beur, om vir die gevangenes vrylating aan te kondig, vryheid vir dié wat opgesluit is,
die dag waarop Hy vir dié in Sion wat treur, eer gee in plaas van smart, vreugde in plaas van droefheid, blydskap in plaas van hartseer.
Hulle sal genoem word: Bome van Redding. Die Here het hulle geplant om sy roem te vermeerder.
Uitlanders sal in julle diens wees en julle kleinvee oppas, vreemdes sal in julle lande en julle wingerde werk.
Julle sal genoem word: Priesters van die Here, Dienaars van ons God. …
Ek is die Here, Ek het die reg lief, Ek haat roof en misdaad. In my trou sal Ek my volk gee wat Ek beloof het, Ek sal ‘n ewige verbond met hulle sluit. ..
Almal wat na my volk kyk, sal besef dat hulle ‘n volk is wat deur die Here geseën is.
Soos die grond plante laat uitspruit, soos die plante in ‘n tuin vrugte gee, so gee die Here my God die oorwinning en laat Hy al die nasies luister na die loflied tot sy eer.”
Wat ‘n wonderlike belofte! Hoe kan ek dit nie ernstig opneem nie? Toe ek die ander een lees, het ek stil opgewonde geword, maar toe hierdie bevestiging vandag kom, hoe kan ek dit nie glo nie?
Ook vir jou wens ek hierdie belofte van hoop toe. Kom ons fokus op God, nie op ons probleme nie. Hy is sterk, kragtig, en deur Sy Gees is daardie krag ook tot ons beskikking.
Ns. Asof dít nie genoeg is nie, gee God toe die volgende dag wéér ‘n hoopboodskap! Drie dae in ‘n ry! 1 Samuel 1:17: “Wees gerus en gaan nou maar. Die God van Israel sal aan jou gee wat jy hom afgesmeek het.” 1 Samuel 2: “Ek jubel in die Here, ek is sterk in die Here. Ek is bly oor die uitkoms wat U gegee het.”
Posted in Toortsie se dagstukkies op Sondae
‹ PreviousTogether -Saamwees
Next ›Toepassings – Apps
3 thoughts on “Nog ‘n boodskap van hoop”
September 18, 2016 om 8:24 vm
Dankie vir dié stukkie vaste spys!
September 18, 2016 om 8:41 vm
Wow. Winderbaar. Dankie vir die deel. Ek het dit vandag nodig.
September 18, 2016 om 8:43 vm